laion/Wikipedia-Exotic huggingface dataset:
משפחת מנסון

משפחת מנסון (באנגלית: Manson Family) הייתה קומונה וכת מדברית, שפעלה בקליפורניה בסוף שנות השישים תחת הנהגתו של צ'ארלס מנסון. הקבוצה כללה כמאה מחסידיו של מנסון אשר חיו אורח חיים לא שגרתי תוך שימוש קבוע בסמי הזיה. מרבית חברי הקבוצה היו נשים צעירות ממעמד סוציו-אקונומי בינוני שהושפעו מתורתו של מנסון ונמשכו לתרבות ההיפית ולסגנון החיים הקומונלי. מנסון שוחרר מהכלא ב-1967 לאחר שריצה מאסר בגין פשעים קטנים, והקבוצה עברה לסן פרנסיסקו ובהמשך לחווה נטושה בעמק סן פרננדו. לדברי חברת הקבוצה סוזן אטקינס, חברי הקבוצה האמינו שמנסון היה התגלמותו של ישוע וכי נבואותיו בנוגע למלחמת גזע אפוקליפטית היו נכונות. ערך מורחב – הרצח בבית שרון טייט הקבוצה התפרסמה לאחר רצח השחקנית שרון טייט וארבעה אנשים נוספים ב-9 באוגוסט 1969. הרציחות בוצעו על ידי טקס ווטסון, סוזן אטקינס, לינדה קסביאן ופטרישה קרנווינקל. חברי הקבוצה היו אחראים גם למספר רציחות אחרות, תקיפות, פשעים קטנים וגנבות. משפחת בנדר מדיה וקבצים בנושא משפחת מנסון בוויקישיתוף סוכנויות הידיעות, חברי הכת הרצחנית שזעזעה את העולם, באתר ynet, 20 בנובמבר 2017 "What ever happened to the other Manson family cult members?". "The Infamous Manson Family". Biography. "Charles Manson". Biography. "Where are the Manson Family members now?". Bbc.co.uk. 20 בנובמבר 2017. {{cite web}}: (עזרה) "Susan Atkins 12/1/69 Caruso/Caballero Interview - Charles Manson Family and Sharon Tate-Labianca Murders Updates & News". Cielodrive.com. נבדק ב-22 בדצמבר 2018. {{cite web}}: (עזרה) "Grand Jury Testimony: Susan Atkins". Cielodrive.com. נבדק ב-22 בדצמבר 2018. {{cite web}}: (עזרה)
מכבי עירוני קריית אתא

המונח "עירוני קריית אתא" מפנה לכאן. לערך העוסק בקבוצת כדורסל, ראו עירוני קריית אתא (כדורסל). מכבי עירוני קריית אתא היא מועדון כדורגל מהעיר קריית אתא. הקבוצה היא המשכה של קבוצת מכבי עכו שעברה לקריית אתא בשנת 2000. הקבוצה שיחקה במשך שנים בסוף שנות ה-90 בליגת המשנה (אז הליגה הארצית) אך מעולם לא העפילה אל ליגת העל. בשנת 2020 התאחדה הקבוצה הבוגרת של המועדון עם הקבוצה הבוגרת של מכבי צור שלום למכבי עירוני קריית אתא ביאליק. הקבוצה החלה את דרכה באמצע שנות ה-70, כאשר איש העסקים העכואי ברוך אופיר, שהיה בזמנו הפנוי שוער כדורגל חובב, הקים את קבוצת הכדורגל "מכבי עכו" על חורבות קבוצת "הנוער העובד והלומד עכו", ששיחקה בליגה ד'. מכבי עכו חסתה במשך שנים בצלה של הפועל עכו, הקבוצה המובילה בעיר שנהנתה מקהל אוהדים רב יותר ומתמיכת מוסדות ההסתדרות. מכבי עכו שיחקה במשך שנים בליגות נמוכות, והתבססה על שחקנים שהגיעו לקבוצה בעיקר מערי הצפון והגליל המערבי. בסוף שנות ה-80 החלה מכבי עכו להתקדם במעלה הליגות, והעפילה עד לליגה הארצית, וזאת במקביל לירידת קרנה של הפועל עכו. מכבי עכו עקפה את הפועל עכו והפכה לקבוצה הבכירה של העיר. כוכב הקבוצה באותן שנים היה סמי עייש, אשר גם אחיו שיחק בקבוצה. לצדם שיחקו שחקנים נוספים, שהגיעו לקבוצה מיישובים כמו שלומי, מעלות, נהריה, כרמיאל והקריות. עונת 1999/2000 הייתה העונה האחרונה שבה הקבוצה נקראה מכבי עכו. למרות היותה הקבוצה המייצגת של העיר - טענו אנשי מכבי, כי העירייה המקומית מפלה אותם לרעה למול הפועל. בשנת 2000 החליט יו"ר מכבי עכו ברוך אופיר להעביר את הקבוצה מעכו לקריית אתא, ושם הקבוצה שונה ממכבי עכו למכבי עירוני קריית אתא. לתושבי קריית אתא זאת הייתה הזדמנות לקבל קבוצת כדורגל חדשה בעירם, לאחר שקבוצת הפועל קריית אתא, ששיחקה בשנות ה-80 בליגה א', התפרקה מספר שנים קודם לכן. בשנה הראשונה לקיומה שיחקה קריית אתא בליגה הלאומית, ואף הובילה את הטבלה למשך מספר מחזורים בתחילת העונה. את הקבוצה אימן שחקן הפועל עכו לשעבר מומי זפרן. הקבוצה לא הצליחה להמשיך את המומנטום החיובי שלה מפתיחת העונה. היא הלכה והתדרדרה ואף הפסידה 6:1 למכבי אחי נצרת. הקבוצה לא הצליחה למשוך קהל אוהדים מקריית אתא, ובסיום העונה נשרה לליגה הארצית. בשנת 2005 הייתה אמורה הקבוצה לרדת לליגה א', לאחר שסיימה במקום הלפני האחרון. אולם, הקבוצה נשארה בכל זאת בליגה בגלל האיחוד בין הכח מכבי רמת גן למכבי רמת עמידר, דבר אשר יצר מקום ריק בליגה הארצית, אותו מלאה הקבוצה. הקבוצה נשארה בליגה הארצית עד לעונת 2007/2008, בסיומה חזרה לליגה הלאומית ובנוסף לכך זכתה בגביע הטוטו לארצית. בחלוף עונה סיימה הקבוצה אחרונה בליגה הלאומית, ועקב ביטול הליגה הארצית נשרה הקבוצה היישר לליגה א', שחזרה להיות הליגה השלישית. את עונת 2010/11 סיימה בחלק העליון של הטבלה, אך לא העפילה לליגה הלאומית. ב-27 ביולי 2020, הקבוצה התאחדה עם מכבי צור שלום. הקבוצה הבוגרת חדלה להתקיים בפני עצמה, בעוד קבוצות הילדים והנוער נשארו כשני מועדונים נפרדים. הקבוצה הבוגרת החדשה מאז נקראת מכבי עירוני קריית אתא ביאליק. גביע הטוטו לליגה הארצית (1): 2007/2008 מכבי עירוני קריית אתא, ברשת החברתית פייסבוק מכבי עירוני קריית אתא באתר ההתאחדות לכדורגל בישראל איחוד היסטורי בין הקבוצות מכבי צור שלום ומכבי קריית אתא הוליד קבוצה משותפת, באתר חיפה קריות, 27 ביולי 2020
טיבריוס השני קונסטנטינוס, קיסר האימפריה הביזנטית

טיבריוס השני קונסטנטינוס (520-582) (בלטינית: Tiberius'Constantinus, ביוונית ביזנטית: Τιβέριος Κωνσταντῖνος) היה קיסר האימפריה הביזנטית בין השנים 574 ל-582. טיבריוס עלה לשלטון כאשר הקיסר יוסטינוס השני, שחווה התמוטטות עצבים, הכריז עליו כקיסר החדש ואימץ אותו כבנו שלו. בשנת 578, יוסטינוס העניק לטיבריוס את התואר 'אוגוסטוס'. טיבריוס תואר כאדם נעים הליכות ורחום. בימי שלטונו, מצבה של האימפריה היה קשה והקיסר טיבריוס הצליח בלהגן על האימפריה מהפרסים, אך סבל תבסות במלחמות נגד האווארים והסלאבים. הוא נפטר ביום 13 באוגוסט 582 וחתנו מאוריקיוס קיבל מידיו את השלטון. על פי ההיסטוריונים הביזנטיים מילותיו האחרונות של טיבריוס למאוריקיוס היו: "עשה את שלטונך תפארת לזיכרוני". דמותו של ויטאליס הקדוש בבזיליקת סן ויטאלה, המודל לפניו של ויטאליס היה ככל הנראה טיבריוס השני מדיה וקבצים בנושא טיבריוס השני קונסטנטינוס, קיסר האימפריה הביזנטית בוויקישיתוף טיבריוס השני קונסטנטינוס, קיסר האימפריה הביזנטית, באתר "Find a Grave" (באנגלית) טיבריוס השני קונסטנטינוס, קיסר האימפריה הביזנטית, באתר אנציקלופדיה בריטניקה (באנגלית) John Julius Norwich. A Short History of Byzantium. Vintage 1998 p 87 ערך זה הוא קצרמר בנושא אישים ובנושא היסטוריה. אתם מוזמנים לתרום לוויקיפדיה ולהרחיב אותו.
אלסנדרו ג'וליאני

אלסנדרו ג'וליאני (באנגלית: Alessandro Juliani; נולד ב-6 ביולי 1975 בוונקובר) הוא זמר, מדבב ושחקן קנדי המוכר בעיקר בשל תפקידו הטלוויזיוניים בגילום הדמויות פיליקס גיידה (אנ') ב"בטלסטאר גלקטיקה". נולד לדונה וונג-ג'וליאני, ממוצא סיני, וג'ון ג'וליאני, ממוצא איטלקי. הוא בוגר תואר במוזיקה מאוניברסיטת מקגיל שבמונטריאול, ונשוי לשחקנית מג רו (Meg Roe). מחנה טופי קפטן אן The Magic Trolls and the Troll Warriors הרפתקאות טי-רקס ראנמה חצי Beast Machines: Transformers (אנ') Timothy Tweedle the First Christmas Elf Mucha Lucha (אנ') אקס-מן: הדור הבא Jammin' in Jamaica ברבי הנסיכה ובת הכפר ביוניקל 2: סיפורי מטרו נואי Zoids: Fuzors (אנ') עולמה של פולי (אנ') Max Steel: Endangered Species (אנ') ברבי בארץ הפיות Alien Racers (אנ') מיי סין: כוכבת חדשה בהוליווד ביוניקל 3: קורי הצללים Devil Kings (אנ') Max Steel: Forces of Nature (אנ') ברבי מרמדיה: בת הים עולמה של פולי - הסרט אובן: מרוץ החלליות הגדול Max Steel: Countdown (אנ') ברבי נסיכת האי (אנ') Max Steel: Dark Rival (אנ') ברבי: מריפוסה וחברותיה פיות הפרפרים (אנ') Max Steel: Bio Crisis Max Steel vs. The Mutant Menace רכבת הדינוזאורים Max Steel vs The Toxic Legion (אנ') הנסיך הקטן (אנ') איירון מן (אנ') באטל פורס 5 (אנ') סופרבוק Wolverine Versus Sabretooth Wolverine Versus Sabretooth: Reborn לגו נינג'גו הפיראט המהיר ברבי מלכת הרוקנרול Ratchet & Clank קונג: מלך קופי האדם (אנ') לגו: אבירי נקסו (אנ') מפלצות העל (אנ') פט שופ: עולם משלנו מפלצות העל: קסם של אביב (2019) Super Dinosaur (אנ') מדיה וקבצים בנושא אלסנדרו ג'וליאני בוויקישיתוף אלסנדרו ג'וליאני, במסד הנתונים הקולנועיים IMDb (באנגלית) אלסנדרו ג'וליאני, באתר AllMovie (באנגלית) אלסנדרו ג'וליאני, במסד הנתונים הקולנועיים KinoPoisk (ברוסית) אריאן קולנברנדר Ariane Colenbrander, Vancity Theatre: January Cinema Salon Hosted by Alessandro Juliani | Vancouverscape, vancouverscape, ‏28.12.2013
21st Century Fox

21st Century Fox (בעברית: פוקס המאה ה-21) הוא אלבום האולפן החמישי של זמרת הפופ האמריקאית סמנתה פוקס. האלבום יצא לאור ב-6 באוקטובר 1997, על ידי חברת התקליטים איצ'יבן רקורדס. מתוך האלבום יצא השיר "Let Me Be Free" שזכה להצלחה נאה ברחבי העולם. ב-AllMusic קיבל האלבום דירוג של שני כוכבי זהב מתוך חמישה בסך הכול. האלבום הופק על ידי קריס בונצ'י, אלכס טרימה ודלגדו, נוג + טופאל, איאן הורן, פטריק מקמהון, אנדראס ברוהן, טים 3 פרודקשנס, טום פרדריקס. האלבום מכיל בתוכו שירים בסגנון היורודאנס והפופ. כמה עשורים לאחר צאתו, הועלה האלבום לרשת הזרמת המדיה ספוטיפיי. מידע על האלבום 21st Century Fox באתר MusicBrainz קריס בונצ'י, אלכס טרימה ודלגדו, נוג + טופאל, איאן הורן, פטריק מקמהון, אנדראס ברוהן, טים 3 פרודקשנס, טום פרדריקס Samantha Fox - 21st Century Fox, Discogs (באנגלית) Samantha Fox - Let Me Be Free, Discogs (באנגלית) 21st Century Fox - Samantha Fox | Songs, Reviews, Credits, AllMusic (באנגלית) 21st Century Fox, נבדק ב-2019-08-13
קאמיל מיטשל

קאמיל ג'יינקלייר מיטשל (באנגלית: Camille Janclaire Mitchell; נולדה ב-1 במרץ 1954 בלוס אנג'לס, קליפורניה) היא במאית, תסריטאית, מפיקה ושחקנית תיאטרון וטלוויזיה אמריקאית-קנדית. מיטשל נולדה במדינת קליפורניה שבארצות הברית וגדלה בקנדה. היא למדה דרמה בלונדון ובאוניברסיטת קולומביה הבריטית ולמדה בימוי סרטים תיעודיים באוניברסיטת קפילנו (אנ'). יש לה תואר שני באמנות יפה (אנ') מאוניברסיטת לויולה מרימאונט (אנ'). מיטשל הועמדה שלוש פעמים לפרס ג'סי ריצ'רדסון (אנ') וזכתה פעם אחת על תפקידה בגילום הדמות אריאל במחזה "הסערה". סרטיה הקצרים "A Mother's Love" ו-"By The Fountain" זיכו אותה במספר מועמדויות ופרסים בינלאומיים. קאמיל מיטשל, במסד הנתונים הקולנועיים IMDb (באנגלית) קורנפילד, טובה ג' (22 באפריל 2011). "Camille Mitchell seduces in Graduate". The Jewish Independent. {{cite news}}: (עזרה) פוזו, ג'זמין (10 ביולי 2013). "Vancouver's Camille Mitchell earns industry acclaim for festival gem". Vancouver Observer. {{cite news}}: (עזרה)
Angel with an Attitude

Angel with an Attitude (בעברית: מלאך עם גישה) הוא אלבום האולפן השישי של זמרת הפופ האמריקאית סמנתה פוקס. האלבום יצא לאור ב-18 באוקטובר 2005, על ידי חברות התקליטים לה שאפל רקורדס ופוקס רקורדס. עם יציאתו נכנס האלבום אל המקום ה-476 במצעד האלבומים האוסטרלי. אלבום זה הוא האלבום הראשון של פוקס אותו היא הפיקה בעצמה. חלק מהשירים אשר נכללו בו, נכתבו על ידה גם כן. בנוסף לכך, באלבום נכלל השיר "Touch Me 2007", שהוא גרסה מחודשת של השיר "Touch Me (I Want Your Body)". כמה שנים לאחר צאתו, הועלה האלבום לרשת הזרמת המדיה ספוטיפיי. מידע על האלבום Angel with an Attitude באתר MusicBrainz האלבום Angel with an Attitude באתר Discogs Samantha Fox - Angel With An Attitude, Discogs (באנגלית) מצעד האלבומים האוסטרלי Angel With An Attitude, נבדק ב-2019-08-13
Greatest Hits (אלבום של סמנתה פוקס, 2009)

Greatest Hits (בעברית: הלהיטים הגדולים) הוא אלבום הלהיטים השני של זמרת הפופ האמריקאית סמנתה פוקס. אלבום הלהיטים יצא לאור ב-14 בדצמבר 2009, על ידי חברת התקליטים סוני מיוזיק אנטרטיינמנט. האלבום כלל בתוכו את מיטב להיטיה של פוקס, מאז שנת 1986 ועד 2009. האלבום הופק על ידי מפיקים שונים, אשר עבדו עם פוקס במהלך הקריירה שלה. בשנת 1992 הוציאה פוקס את אלבום הלהיטים הראשון שלה Greatest Hits, אשר כלל בתוכו את מיטב להיטיה משנת 1986 עד שנת 1992. כמה חודשים לאחר צאתו, הועלה האלבום לרשת הזרמת המדיה ספוטיפיי. מידע על האלבום Greatest Hits באתר MusicBrainz Samantha Fox - Greatest Hits, Discogs (באנגלית) Samantha Fox - Greatest Hits, Discogs (באנגלית) Greatest Hits, נבדק ב-2019-08-13
מאוזר SP66

מאוזר SP66 (בגרמנית: Mauser SP66) הוא רובה צלפים בריחי שיוצר על ידי חברת מאוזר הגרמנית. ה-SP66 נועד הן לצליפה ספורטיבית והן לשימוש טקטי בידי כוחות משטרה וצבא. מנגנון הירי הוא בריח מסתובב ידני, המאפשר ירי בבודדות בלבד. הרובה אינו כולל כוונות ברזל אך ניתן לדגם אותו בכוונת טלסקופית. הרובה הוא בעל ארגונומיה טובה (בין השאר הוא כולל קת מעץ מתכוונת הניתנת להתאמה הן בתמוכת הלחי ואורך עקב הקת) ונחשב לנוח ליורה. הרובה הוא בעל "קנה צף" (free-floating) ונחשב למדויק ביותר, הוא בעל דיוק של 0.5 דקת קשת. ה-SP66 שירת בכוחות הביטחון של ישראל, בבית הספר ללוחמה בטרור וביחידות מיוחדות כמו המסתערבים ושייטת 13 וזאת בשל דיוקו הרב. הוא נכנס לשירות בשנת 1976 ויצא משירות ב-1996 אז הוחלף לטובת המאוזר 86SR המתקדם יותר. מאחר שעסקת הרכש שבוצעה הייתה חד-פעמית, כל רובה שיצא משימוש עקב בלאי או תקלה נותר ללא תחליף. מדיה וקבצים בנושא מאוזר SP66 בוויקישיתוף מאוזר SP66 באתר Sniper Central Israeli SP66: A Modern Mauser Sniper, סרטון בערוץ "Forgotten Weapons", באתר יוטיוב (אורך: 10:44) בישראל ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
ג'יימס מרסטרס

ג'יימס וסלי מרסטרס (באנגלית: James Wesley Marsters; נולד ב-20 באוגוסט 1962 בגרינוויל(אנ'), קליפורניה) הוא שחקן, מדבב ומוזיקאי אמריקני. התפרסם בדמות ספייק הערפד (אנ') בסדרות "באפי ציידת הערפדים" ו"אנג'ל". מרסטרס נולד לאם עובדת סוציאלית ואב כומר. הוא גדל עם אחיו ואחותו במודסטו, שם שיחק לראשונה בכיתה ד' בתפקיד איה בהצגה "פו הדב" ולמד תיאטרון בתיכון גרייס דייוויס (אנ'), בו השתתף בהצגות ומחזות זמר. למד בקונסרבטוריון במכללת אלן הנקוק (אנ') בסנטה מריה. לאחר מכן עבר לניו יורק ולמד שנתיים בבית הספר ג'וליארד. מדיה וקבצים בנושא ג'יימס מרסטרס בוויקישיתוף אתר האינטרנט הרשמי של ג'יימס מרסטרס (באנגלית) ג'יימס מרסטרס, ברשת החברתית אקס (טוויטר) ג'יימס מרסטרס, במסד הנתונים הקולנועיים IMDb (באנגלית) ג'יימס מרסטרס, באתר AllMovie (באנגלית) ג'יימס מרסטרס, באתר Rotten Tomatoes (באנגלית) ג'יימס מרסטרס, במסד הנתונים הקולנועיים KinoPoisk (ברוסית) ג'יימס מרסטרס, באתר MusicBrainz (באנגלית) ג'יימס מרסטרס, באתר Discogs (באנגלית) ג'יימס מרסטרס, באתר Songkick (באנגלית) ג'יימס מרסטרס, באתר Genius
אוד (מיתולוגיה נורדית)

אוד או אודר (בנורדית עתיקה: Óð או Óðr) הוא ישות במיתולוגיה הנורדית הקשורה לאלה פריה. מחזור העולם והאדה הפרוזאית, ששניהים נכתבו על ידי סנורי סטורלסון, מתארים את אוד כבעלה של פריה ואבי בתה הנוס (Hnoss). מחזור העולם גם מוסיף שלזוג הייתה בת נוספת, גרסמי (Gersemi, משמעות שני השמות בנורדית עתיקה היא "אוצר"). על אוד גם מסופר באדה הפואטית, שליקטה במאה ה-13 מקורות מוקדמים יותר. בקרב חוקרים כיום השערה נפוצה על מהותו של אוד היא שהיא קשורה לאודין ושהוא בעצם גילום והאנשה כלשהי שלו, בגלל הדמיון ביניהם. יכול להיות ששם העצם óðr בנורדית עתיקה הוא המקור לשם האל Óðinn, ומשמעותו דעת, רוח, נשמה. בנוסף משמעות óðr יכולה להיות שיר (בשני המובנים) והשראה, והמילה קשורה ל"בעלות". המילה התפתחה מפרוטו-גרמאנית וקשורה למילים גותיות, גרמניות עיליות עתיקות (גרמניות עתיקות) ואנגליות עתיקות שמשמעותן "געשני, אחוז", "זעם, טירוף", "זעם, כלבת" ו"שיר, זעקה, קול, רהיטות". משמעות המילים הללו יכולה להצביע על התפקידים השונים שלאוד או אודין היו במיתולוגיה הנורדית ובמיתולוגיות הקשורות אליהן. המילה בסופו של דבר מגיעה מפרוטו-הודו-אירופאיות, מילה ששורשה מופיע גם במילה בלטינית ובמילה בסנסקריט.
שאנדור ראדו (שחקן)

שַאנְדוֹר רַאדוֹ (בהונגרית: Radó Sándor; רחיב, אוקראינה, 3 במאי 1891 – בודפשט, דצמבר 1944) היה שחקן תיאטרון, וקומיקאי יהודי הונגרי, שנולד באזור זקרפטיה (אז האימפריה האוסטרו-הונגרית, כיום אוקראינה). נרצח בשואה. ראדו התחיל את הקריירה שלו בתיאטרון הילדים של ז'יגמונד פלד ובמקביל למד בבית הספר הלאומי האקדמיה למשחק. הופיע לראשונה על הבמה עם שאנדור קרמר בשנת 1908. אחר כך עבר לסובוטיצה, סרביה בשנת 1909, ובשנים 1910 ל־1912 שיחק בקברט בונבונייר באוראדיה, הונגריה (כיום רומניה). מאותו זמן היו תחנות רבות בחייו המקצועיים, רובן ככולן בהונגריה: מועדון הלילה טרוקדרו בודפשט (1912-1913), קברט אפולו (1915), הגרניום (1919), אמקה (1921-1923), טרוקדרו החדש (1922), פאון (1923), תוכי (1924). במהלך חייו היה חבר במספר רב של תיאטראות: שדרת אנדראשי (1925–1933), תיאטרון האופרטה של בודפשט (1927–1929, 1930-1930), קברט ניו יורק (1930- 31), תיאטרון הקומדיה של בודפשט (1934-1938) והווריאטי הקמרי (1940). בשל החוק היהודי השני הוא הורשה לשחק משנת 1940 רק במסגרת הפעילות של אומיקה - ההתאחדות הלאומית היהודית-הונגרית לחינוך. בשנת 1944 הפך לקורבן טרור של אנשי מפלגת צלב החץ ונרצח על ידם. חיילי הקיסר Szedlacsek (Földes I.: A császár katonái) אני ואחי הקטן Komor (Eisemann M.: Én és a kisöcsém) מימי Mixer (Fényes Sz.: Mimi) נא לצחוק! Tessék nevetni! (Faragó Imre ny., Budapest, 1942) הלקסיקון לאומנות הבמה. Magyar színházművészeti lexikon המוזאון לספרות על שם פטפי. Petőfi Irodalmi Múzeum מדיה וקבצים בנושא שאנדור ראדו בוויקישיתוף שאנדור ראדו, במסד הנתונים הקולנועיים IMDb (באנגלית) קורות חייו ותפקידיו על הבמה ובקולנוע
רכבת נושאת רכב

רכבת נושאת רכב או מוטורייל (באנגלית: motorail) היא רכבת נוסעים המאפשרת לנוסעים להעלות את רכביהם יחד איתם לנסיעה. הנוסעים נוסעים בקרונות נוסעים רגילים (או בקרונות שינה בנסיעות ארוכות יותר) והרכבים מועמסים על קרונות משא, לרוב באותה רכבת. קיימות רכבות נושאות המיועדות למרחקים קצרים שבהם נשארים בעלי הרכבים בתוך רכבם ואינם יורדים אל הרכבת; רכבות אלו נקראות "Car shuttle train", שפירושו "רכבת הסעים". אלו נפוצות בעיקר במעבר מעל או מתחת נהרות ומיצרים כמו מנהרת תעלת למאנש שבמנהרה תחתיה פועל שירות העברת כלי רכב בתשלום. סוג שני של רכבות אלו מכונה "Car-carrying train". אלו משמשות לנסיעות ארוכות וכוללות קרונות נוסעים ולעיתים אף קרונות שינה. מדיה וקבצים בנושא רכבת נושאת רכב בוויקישיתוף בצרפת מובלים נוסעי המוטורייל ורכביהם בשתי רכבות נפרדות. ערך זה הוא קצרמר בנושא רכבות. אתם מוזמנים לתרום לוויקיפדיה ולהרחיב אותו.
Baccara

Baccara (בעברית: באקארה) הוא אלבום האולפן הראשון של צמד זמרות הפופ הספרדיות באקארה (אנ'). האלבום יצא לאור ב-21 באוקטובר 1977, על ידי חברת התקליטים RCA רקורדס. מתוך האלבום יצא השיר "Yes Sir, I Can Boogie" שזכה להצלחה בינלאומית, כאשר הפך לאחד מעשרת השירים הנמכרים ביותר בכל הזמנים. עם יציאתו, נכנס האלבום אל המקום הראשון במצעדי האלבומים שבפינלנד, נורווגיה ושווייץ. האלבום הופק על ידי רולף סוג'ה, ושיריו נכתבו על ידי פזמונאים שונים, בהם, פרנק דוסטל, אגוסטין לארה וג'ון אובראיין-דוקר. באתר האינטרנט AllMusic, סקרו את האלבום בחיוב, תוך שהעניקו לו ציון שלושה שלושה כוכבי זהב מתוך חמישה. בשוודיה נמכר האלבום בכ-322,000 עותקים, מה שהופך אותו לאחד מהאלבומים הנמכרים ביותר בכל הזמנים במדינה. מידע על האלבום Baccara באתר MusicBrainz מידע על האלבום Baccara באתר AllMusic האלבום Baccara באתר Discogs Baccara - Baccara, Discogs (באנגלית) Baccara - Baccara, Discogs (באנגלית) Marco Foley, Frank Dostal – In Memoriam, CIAM, ‏2017-04-24 (באנגלית) 9 Best-Selling Singles of All Time..., Allwomenstalk, ‏2014-05-21 (באנגלית) Norway Albums Top 40 - Music Charts, acharts.co finnishcharts.com - Finnish charts portal, finnishcharts.com Baccara - Baccara, Discogs (באנגלית) Baccara - Baccara | Songs, Reviews, Credits, AllMusic (באנגלית) Schulaman, Leif (9 September 1978). "From the Music Capitols Around the World - Stockholm" (PDF). Billboard. p. 61. Retrieved 8 August 2019. IFPI, www.ifpi.no (ב־) Nielsen Business Media Inc, Billboard, Nielsen Business Media, Inc., 1974-12-26. (באנגלית) Kulta- ja platinalevyt, Musiikkituottajat (בפינית) Kulta- ja platinalevyt, Musiikkituottajat (בפינית) www.sverigetopplistan.se - Veckolista Album - Vecka 49, 7 december 2012, ‏2013-11-02
מחוז אל-ג'וף

אל-ג'וף (בערבית: منطقة الجوف) הוא מחוז בצפון ערב הסעודית. המחוז משתרע על פני כ-100,200 קמ"ר ולפי מפקד האוכלוסין האחרון משנת 2022 מתגוררים בו 595,822 בני אדם. בירת המחוז היא העיר סכאכא. המחוז גובל בירדן מצידו המערבי. מדיה וקבצים בנושא מחוז אל-ג'וף בוויקישיתוף מחוז אל-ג'וף, באתר אנציקלופדיה בריטניקה (באנגלית)[דרושה הבהרה] Saudi Arabia: Regions & Major Cities - Population Statistics, Maps, Charts, Weather and Web Information, citypopulation.de ערך זה הוא קצרמר בנושא גאוגרפיה של ערב הסעודית. אתם מוזמנים לתרום לוויקיפדיה ולהרחיב אותו.
אורי דאובה

אורי דאובה הוא קצין בצה"ל בדרגת אלוף-משנה, בתפקידו האחרון שימש כמפקד עוצבת ברעם. בתפקידיו הקודמים היה מפקד חטיבה 226, קצין אג"ם של עוצבת האש ומפקד גדס"ר צנחנים. דאובה נולד גדל וגר בקיבוץ עין צורים. עם גיוסו לצה"ל בשנת 2001, התנדב לצנחנים ושובץ בגדוד 890. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 890 ומונה למפקד מחלקה והוביל אותה בלחימה כנגד הטרור הפלסטיני באינתיפאדה השנייה. בהמשך מונה למפקד פלוגה בגדוד ולחם במלחמת לבנון השנייה. בין השנים 2009–2011 שימש כמפקד פלנ"ט צנחנים ובהמשך לחם במבצע צוק איתן. בשנים 2015–2017 שימש מפקד גדס"ר צנחנים. לאחר מכן שימש כקצין אג"ם של עוצבת האש. באוגוסט 2019 מונה למפקד חטיבה 226. ב-27 ביולי 2022 מונה למפקד עוצבת ברעם. ב-5 בספטמבר 2024 סיים את תפקידו ויצא ללימודים. שלושת אחיו גם הם קצינים: חנוך דאובה, קצין שריון בדרגת אל"ם, כיהן כמפקד חטיבת קרייתי ובעל עיטור העוז. ניב דאובה קצין בדרגת אל"ם המשמש מפקד חטיבת קרייתי. ועידן דאובה קצין בדרגת רס"ן. דאובה נשוי ואב לארבעה. בעל תואר ראשון ושני במדעי המדינה מאוניברסיטת חיפה. מדיה וקבצים בנושא אורי דאובה בוויקישיתוף "עמידה בכל משימה וניצחון במלחמה": מפקד חדש לעוצבת נשר, באתר ערוץ 7, 15 באוגוסט 2019 טקס החלפת מפקדי חטיבת הצנחנים במילואים ״עוצבת הנשר״, דף הפייסבוק של העמותה להנחלת מורשת הצנחנים, 13 באוגוסט 2019 טל זגרבה, כשהעלינו את הגופה על המסוק, חשבנו שהרע מאחורינו. טעינו , במחנה, 21 בדצמבר 2007 אריאל שנבל, "חגי היה מומחה בהפלת מחיצות. נזכור אותו חי ומחייך", מקור ראשון, 29 באפריל 2017 כבוד למגזר: בדיון השיבוצים מונו מח"טים סרוגים, באתר "סרוגים", 29 באוקטובר 2018 אל"ם עמרי רוזנקרנץ נכנס לתפקיד מפקד עוצבת "ברעם", באתר דובר צה"ל, ‏05.09.24 שיחה צפופה, דף הפייסבוק של דובר צה"ל, 26 ביוני 2016, "שיחה צפופה עם סא"ל אורי דאובה, מפקד גדוד הסיור של חטיבת הצנחנים הבוקר ברמת הגולן. צנחן רציני דאובה, כמו אחיו השריונר" ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
פרנסיס קיירמה

פרנסיס קיירמה (באנגלית: Francis Kyeremeh; נולד ב-22 ביוני 1997) הוא כדורגלן גנאי המשחק בעמדת הקשר ההתקפי בסרייבו. קיירמה התחיל את הקריירה שלו בברונג אהארו סטארס(אנ') ממולדתו, ובקיץ 2015 חתם בקבוצת יגודינה מליגת העל הסרבית. ב-13 בספטמבר 2015 ערך את הופעת הבכורה שלו בקבוצה, בניצחון 2–0 על OFK בלגרד, בו גם כבש את שער הבכורה שלו. במהלך העונה שיחק במקביל גם בקבוצת הנוער של המועדון, ובקבוצה הבוגרת ערך בסך הכל 23 הופעות ליגה, בהן כבש שלושה שערים. בקיץ 2016 חתם קיירמה לשלוש שנים ברדניק סורדוליצה(אנ'). ב-26 באוגוסט 2016 ערך את הופעת הבכורה שלו בקבוצה, בהפסד 0–1 למטלאק גורניי מילנובאץ. ב-8 באפריל 2017 הורחק בהפסד 1–2 לפרטיזן בלגרד. בסך הכל שיחק קיירמה שלוש שנים במועדון, במהלכן ערך 90 הופעות בליגת העל הסרבית, וכבש ארבעה שערים. ב-30 ביולי 2019 הגיע קיירמה לישראל ונבחן במדי הפועל תל אביב בהפסד 2–3 למ.ס. אשדוד בגביע הטוטו, בו גם הבקיע את שער הבכורה שלו במועדון. למחרת חתם קיירמה לעונה אחת בהפועל תל אביב, עם אופציה לעונה נוספת. ב-23 בספטמבר 2019 ערך את הופעת הבכורה שלו בליגת העל, כשנכנס כמחליף בהפסד 0–3 להפועל באר שבע. את שער הבכורה שלו בליגת העל כבש ב-6 באוקטובר 2019, במשחק מול הפועל רעננה שהסתיים בתיקו 2–2. הוא שוחרר מהקבוצה בינואר 2020. במרץ 2020, חתם בז'לגיריס וילנה מליגת העל הליטאית. פרנסיס קיירמה, באתר ההתאחדות לכדורגל בישראל פרנסיס קיירמה, באתר Transfermarkt פרנסיס קיירמה, באתר Fussballdaten.de (בגרמנית) פרנסיס קיירמה, באתר Soccerway פרנסיס קיירמה, באתר BDFutbol פרנסיס קיירמה, באתר WorldFootball.net פרנסיס קיירמה, באתר FootballDatabase.eu פרנסיס קיירמה, באתר ESPN מאור רחמני, ‏אחרי שהרשים, קיירמה חתם בהפועל תל אביב, באתר ONE‏, 31 ביולי 2019 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרנסיס קיירמה".
ג'ון גלאבר

ג'ון סורסבי גלאבר ג'וניור (באנגלית: .‏John Soursby Glover Jr; נולד ב-7 באוגוסט 1944) הוא שחקן ומדבב אמריקאי שהתפרסם בשל תפקידי נבל רבים, בעיקר דמותו של ליונל לות'ר, אביו של לקס לות'ר בסדרת הטלוויזיה "סמולוויל". גלאבר נולד בעיר קינגסטון (אנ') שבמדינת ניו יורק וגדל בסולסברי, מרילנד, שם למד בתיכון ויקומיקו ובאוניברסיטת טאוסן (אנ'). לאחר מכן למד בבית הספר למשחק בוורלי הילס פלייהאוס (אנ') שבבוורלי הילס, קליפורניה. ב-2016 התחתן עם הפסל אדם קורצמן לאחר 22 שנות היכרות. מדיה וקבצים בנושא ג'ון גלאבר בוויקישיתוף ג'ון גלאבר, ברשת החברתית אקס (טוויטר) ג'ון גלאבר, במסד הנתונים הקולנועיים IMDb (באנגלית) ג'ון גלאבר, באתר AllMovie (באנגלית) ג'ון גלאבר, באתר Rotten Tomatoes (באנגלית) ג'ון גלאבר, במסד הנתונים הקולנועיים KinoPoisk (ברוסית) ג'ון גלאבר, באתר Discogs (באנגלית)
אפרים בלוך

אפרים בלוך (27 ביוני 1922 – 27 ביולי 2005) היה מבכירי הסיירים של הפלמ"ח, ומראשוני המודיעין הקרבי של צה"ל. אפרים בלוך נולד בווינה שבאוסטריה, ועלה לארץ ישראל בשנת 1939. אפרים היה מראשוני המתנדבים לפלמ"ח ביוני 1941 והתגייס למחלקת הסיירים של פלוגה ה׳ בפיקודו של חיים רון (זינגר). אפרים היה מבכירי הסיירים של הפלמ"ח, שימש כמרגל בכפרים הערביים והיה שותף להכנת תיקי הכפרים ותיקי המטרות בשנים שלפני מלחמת העצמאות. בזמן המאבק בבריטים, השתתף אפרים בפעולת ליל הרכבות בנובמבר 1945 וגם תכנן את מבצע פיצוץ תחנת משטרת החופים הבריטית בגבעת-אולגה. בינואר 1946 היה המתכנן והמוביל של פיצוץ גשר דמייה בליל הגשרים ביוני 1946. בלוך היה מדריך הטופוגרפיה הבכיר של הפלמ"ח וגם מדריך החבלה של הארגון. לפני הקמת המדינה והגברת העלאת מעפילים מאירופה, נשלח אפרים לצ'כוסלובקיה להבאת נשק ולאחר מכן לצרפת לשמש כמדריך בשם ארגון "ההגנה" על מנת לאמן מגויסים לצבא הישראלי לקראת הקמת המדינה. בצרפת הכיר את בתיה ועם שובו לארץ התחתן עמה ונולדו להם יחזקאל, ירון ויואב. כשחזר ארצה הצטרף אפרים לצה"ל והיה מראשוני המודיעין הקרבי של צה"ל ושירת בקבע עד שנת 1963. ב-1962 בזמן שירותו הצבאי נשלח לאתיופיה לאמן את צבאו של היילה סלאסי. אפרים דבר 6 שפות: עברית, אנגלית, צרפתית, גרמנית, יידיש וערבית. אפרים בלוך נפטר בשנת 2005 ונקבר בבית הקברות בנתניה. ב-1992 יזם, יחד עם חברו מנחם רוסק, את הוצאת הספר של פלוגה ה' "והלכתם בארץ". מדיה וקבצים בנושא אפרים בלוך בוויקישיתוף בלוך אפרים, באתר הפלמ"ח חבריו הסיירים קראו לו "העז", באתר הארץ, 10 באוגוסט 2005 "אחת הפלוגות" סיפורה של פלוגה ה' פלמ"ח, הוצאת גבעת ברנר, 1992